Balkanhauk

Balkanhauk (Accipiter brevipes) er en fugl i haukefamilien.

Den ligner på spurvehauk, men kjønnene er mer jevnstore. Lengden er 30–37 cm og vingespennet 63–76 cm. Kjennetegn for arten er at vingespissene er mørke både på over- og undersiden og at midterste stjertfjær ikke har bånd på oversiden. Hunner og ungfugler har en mørk stripe på strupen, men den er bare synlig på nært hold. Arten hekker i løvskog, ofte i kupert terreng eller nært vann. Byttedyrene tas på bakken. Firfisler og store insekter er viktigst, men den tar også smågnagere, fugler, flaggermus og små slanger.

Balkanhauk hekker i sørøstlige Europa og vestlige Asia. Den er en utpreget trekkfugl, som overvintrer på ukjent sted i Afrika. I trekktida opptrer arten svært samlet, og en kan observere omtrent hele den europeiske bestanden når store flokker passerer Bosporos i slutten av april og midten av september.

Referanser

Eksterne lenker 
 

Haukefugler
Fugler formelt beskrevet i 1850